Віктар Мікалаевіч Хвалюк адзначыў, што вынікі выступленняў беларускай каманды па хіміі могуць быць лепшымі. Неаднойчы беларусы прывозілі міжнароднае “золата”, у прыватнасці ў 2013 і 2016 годзе. У 2001-м заваявалі нават абсалютнае “золата”. Для таго каб алімпіядны поспех быў стабільным, падрыхтоўка да міжнародных спаборніцтваў павінна весціся на працягу ўсяго навучальнага года. У Расіі, напрыклад, рыхтавацца пачынаюць ужо ў лістападзе. Таксама трэба, каб у школьнікаў была магчымасць атрымаць навыкі работы на сучасным абсталяванні і з усімі неабходнымі рэактывамі. Адсутнасць доўгай сур’ёзнай трэніроўкі не лепшым чынам адлюстроўваецца на выступленнях навучэнцаў, асабліва падчас эксперыментальнага тура.